இராஜஸ்தான் மாநிலத்தில் ஜெய்சல்மேர் மாவட்டத்தின் அமைவிடம்
**ஜெய்சல்மேர் மாவட்டம்** (Jaisalmer District), மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் ஜெய்சால்மர் ஆகும்.
இராஜஸ்தான் மாநிலத்தின் மேற்குப் பகுதியில் அமைந்த இம்மாவட்டம் தார் பாலைவனத்தில் உள்ளது. 
இராஜஸ்தானில் மக்கள் தொகை குறைந்த மாவட்டங்களில், ஜெய்சல்மேர் மாவட்டம் முதல் இடத்தில் உள்ளது. பிரித்தானிய இந்தியாவின் ஆட்சிக் காலத்தில், இம்மாவட்டப் பரப்புகளை ஜெய்சல்மேர் சமஸ்தானம் ஆட்சி செய்தது.

புவியியல்
---------

தார் பாலைவனம்
இராஜஸ்தான் மாநிலத்தில் பரப்பளவில் முதலிடத்திலும்; அனைத்திந்திய அளவில் மூன்றாவது பெரிய மாவட்டம் ஜெய்சல்மேர் மாவட்டமாகும். இராஜஸ்தான் மாநில தார் பாலைவனத்தில் அமைந்த ஜோத்பூர் மாவட்டம், பிகானேர் மாவட்டம், பார்மேர் மாவட்டங்களில் ஜெய்சல்மேரும் ஒன்றாகும்.
ஜெய்சல்மேர் மாவட்டத்தின் மேற்கில் பாகிஸ்தான், வடகிழக்கில் பிகானேர் மாவட்டம்,
கிழக்கில் ஜோத்பூர் மாவட்டம், தெற்கில் பார்மேர் மாவட்டம் எல்லைகளாக உள்ளது.

464 கிலோ மீட்டர் நீளமுள்ள இந்திய-பாகிஸ்தான் நாட்டுச் சர்தேச எல்லை இம்மாவட்டத்தில் உள்ளது. ஜெய்சல்மேர் மாவட்டம் முழுவதும் மணல் பாலைநிலமாக உள்ளது. 28 கிலோ மீட்டர் தொலைவு வரை மட்டுமே பாயக்கூடிய *கக்னி* (Kakni) என்ற ஆறும், *ஓர்ச்சில்* அல்லது *புஜ்-ஜில்* எனும் ஏரியும் உள்ளது. ஆண்டு முழுவதும் வறண்ட வானிலை கொண்ட மாவட்டமாகும்.
இங்கு மழைக்கால பயிர்களான பார்லி, வறட்சியை தாங்கும்; நீர் தேவை குறைந்த கம்பு, சோளம், வரகு போன்ற சிறுதாணியங்களைப் பயிரிடுகின்றனர்.

மாவட்ட நிர்வாகம்
----------------

ஜெய்சல்மேர் மாவட்டம் ஜெய்சல்மேர், பொக்ரான் மற்றும் பதேகாட் என மூன்று வருவாய் வட்டங்களும்; ஜெய்சல்மேர், பொக்ரான் என இரண்டு நகராட்சி மன்றங்களும்; ஜெய்சல்மேர், சாம், சங்கரா என மூன்று ஊராட்சி ஒன்றியங்களும்; 128 ஊராட்சி மன்றங்களும்; 744 கிராமங்களும் கொண்டுள்ளது.

பொருளாதாரம்
-----------

இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக ஜெய்சால்மேர் மாவட்டத்தை 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 669,919 ஆக உள்ளது. கிராமப்புறங்களில் 86.71% மக்களும்; நகரப்புறங்களில் மக்களும் 13.29% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 31.81% ஆக உயர்ந்துள்ளது. மக்கள் தொகையில் 361,708 ஆண்களும்; 308,211 பெண்களும் உள்ளனர். ஆயிரம் ஆண்களுக்கு 852 பெண்கள் என்ற விகிதத்தில் பாலின விகிதம் உள்ளது. 38,401 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 17 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 57.22% ஆகவும், ஆண்களின் படிப்பறிவு 72.04% ஆகவும், பெண்களின் படிப்பறிவு 39.71% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 130,463 ஆக உள்ளது. 

### சமயம்

இம்மாவட்டத்தில் இந்து சமயத்தவரின் மக்கள் தொகை 497,045 (74.19 %) ஆகவும்; சமண சமய மக்கள் தொகை 1,521 (0.23 %)ஆகவும்; சீக்கிய சமய மக்கள் தொகை 1,723 (0.26 %) ஆகவும்; இசுலாமிய சமய மக்கள் தொகை 168,129 (25.10 %) ஆகவும்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.

### மொழிகள்

இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.

சுற்றுலா
--------

தார் பாலைவனத்தில் உள்ள ஜெய்சல்மேர் மாவட்டத்திற்கு ஆண்டிற்கு ஏறத்தாழ 2,76,887 சுற்றுலாப் பயணிகள் வருகை தருகின்றனர். சுற்றுலாப் பயணிகளில் ஒரு இலட்சத்திற்கு மேல் வெளிநாட்டவர் ஆவர்.

### பார்க்க வேண்டிய இடங்கள்

* ஜெய்சல்மேர் கோட்டை மற்றும் கோட்டையில் உள்ள அரண்மனை மற்றும் சமணர் கோயில்கள் மற்றும் ஏரிகள்
* அரசு அருங்காட்சியகம், ஜெய்சல்மேர்

அணுகுண்டு வெடிப்புச் சோதனை
--------------------------

இம்மாவட்டத்தின் பொக்ரானில் 1974 ஆம் ஆண்டு மே மாதம் 18 அன்று சிரிக்கும் புத்தர் எனும் நடவடிக்கை மூலம் முதல் அணுகுண்டு வெடிப்புச் சோதனை நிகழ்ந்தது. பின்னர் 1998-ஆம் ஆண்டில் மே 11, மற்றும் 13-ஆம் நாட்களில், இரண்டாம் முறையாக சக்தி நடவடிக்கை எனும் பெயரில் ஐந்து அணுகுண்டுகள் வெடித்து சோதனை செய்யப்பட்டது.

### தட்ப வெப்பம்

| தட்பவெப்ப நிலைத் தகவல், ஜெய்சல்மேர் |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 23.7(74.7) | 27.2(81) | 32.8(91) | 38.4(101.1) | 41.7(107.1) | 40.9(105.6) | 37.8(100) | 36.0(96.8) | 36.5(97.7) | 36.1(97) | 31.1(88) | 25.4(77.7) | 33.97(93.14) |
| தாழ் சராசரி °C (°F) | 7.9(46.2) | 10.9(51.6) | 16.8(62.2) | 22.2(72) | 25.7(78.3) | 27.1(80.8) | 26.5(79.7) | 25.4(77.7) | 24.3(75.7) | 20.5(68.9) | 13.8(56.8) | 8.9(48) | 19.17(66.5) |
| பொழிவு mm (inches) | 1.3(0.051) | 4.0(0.157) | 3.2(0.126) | 18.1(0.713) | 9.2(0.362) | 16.1(0.634) | 56.1(2.209) | 79.0(3.11) | 16.2(0.638) | 2.5(0.098) | 1.3(0.051) | 2.5(0.098) | 209.5(8.248) |
| சராசரி பொழிவு நாட்கள் (≥ 0.1 mm) | 0.6 | 1.0 | 0.9 | 0.4 | 0.8 | 1.1 | 3.9 | 3.9 | 2.1 | 0.4 | 1.1 | 0.5 | 16.7 |
| *ஆதாரம்: WMO* |

 Sumaliyai village Jaisalmer Rajasthan.

இதனையும் காண்க
--------------

* ஜெய்சல்மேர் சமஸ்தானம்
* மார்வார் பிரதேசம்

மேற்கோள்கள்
-----------

1. ↑  "District Census 2011". Census2011.co.in. 2011. பார்க்கப்பட்ட நாள் 2011-09-30.
2. ↑  Ministry of Panchayati Raj (September 8, 2009). "A Note on the Backward Regions Grant Fund Programme" (PDF). National Institute of Rural Development. Archived from the original (PDF) on ஏப்ரல் 5, 2012. பார்க்கப்பட்ட நாள் September 27, 2011. `{{cite web}}`: Check date values in: `|archive-date=` (help)
3. ↑  District : Census 2011 data
[*தொடர்பிழந்த இணைப்பு*]

* ஜெய்சல்மேர் மாவட்ட இணையதளம்

வெளி இணைப்புகள்
---------------

* Official Website of Jaisalmer District பரணிடப்பட்டது 2009-04-09 at the வந்தவழி இயந்திரம்

| * பா
* உ
* தொ
ஜெய்சல்மேர் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| *பாகிஸ்தான்* |  | பிகானேர் மாவட்டம் |
|  |  |  |
|  | **ஜெய்சல்மேர் மாவட்டம்** | ஜோத்பூர் மாவட்டம் |
|  |  |  |
|  | பார்மேர் மாவட்டம் |  |

 |


| * பா
* உ
* தொ
இராஜஸ்தான் |
| --- |
| தலைநகரம்: **ஜெய்ப்பூர்** |
| புவியியல் | 
* தார் பாலைவனம்
* ஆரவல்லி மலைத்தொடர்
* மேவார் பிரதேசம்
* மார்வார் பிரதேசம்
* செகாவதி பிரதேசம்
* அபு மலை
* பனாஸ் ஆறு
* சம்பல் ஆறு
* காளி சிந்து ஆறு
* காகர் நதி

 |  |
| வரலாறு, பண்பாடு & அரசியல் | 
* காளிபங்கான்
* பரோர்
* கரண்புரா
* காவி நிற மட்பாண்டப் பண்பாடு
* இராஜஸ்தான் வரலாறு
* இராஜபுதனம்
* இராஜபுதனம் முகமை
* மார்வாரி மொழி
* மார்வாடிகள்
* மார்வாரிக் குதிரைகள்
* இராஜஸ்தானி மொழி
* ஆளுநர்கள்
* சட்டப் பேரவை
* முதலமைச்சர்கள்
* உயர்நீதிமன்றம்
* சுற்றுலா

 |
| நகரங்கள்  **·**  | ஜெய்ப்பூர் (தலைநகரம்)  **·**  அல்வார்  **·**  அஜ்மீர் **·**  புஷ்கர்  **·**  பிகானேர்  **·**  ஜெய்சால்மர் **·**  ஜோத்பூர் **·**  கோட்டா **·**  உதயப்பூர்  **·**  பரத்பூர்  **·**  பில்வாரா  **·**  அனுமான்காட் **·** பாரான்  **·**  சாப்ரா  **·**  |
| மாவட்டங்கள் | 
1. அல்வர் மாவட்டம்
2. அனுமான்காட் மாவட்டம்
3. அஜ்மீர் மாவட்டம்
4. உதய்பூர் மாவட்டம்
5. கரௌலி மாவட்டம்
6. கோட்டா மாவட்டம்
7. சவாய் மாதோபூர் மாவட்டம்
8. சித்தோர்கார் மாவட்டம்
9. சிரோஹி மாவட்டம்
10. சீகர் மாவட்டம்
11. சுன்சுனூ மாவட்டம்
12. சூரூ மாவட்டம்
13. டுங்கர்பூர் மாவட்டம்
14. டோங் மாவட்டம்
15. தோல்பூர் மாவட்டம்
16. தௌசா மாவட்டம்
17. நாகவுர் மாவட்டம்
18. பரத்பூர் மாவட்டம்
19. பார்மேர் மாவட்டம்
20. பாரான் மாவட்டம்
21. பாலி மாவட்டம்
22. பான்ஸ்வாரா மாவட்டம்
23. பிகானேர் மாவட்டம்
24. பிரதாப்காட் மாவட்டம்
25. பில்வாரா மாவட்டம்
26. பூந்தி மாவட்டம்
27. ராஜ்சமந்து மாவட்டம்
28. ஜாலாவார் மாவட்டம்
29. ஜெய்சல்மேர் மாவட்டம்
30. ஜெய்ப்பூர் மாவட்டம்
31. ஜோத்பூர் மாவட்டம்
32. ஸ்ரீ கங்காநகர் மாவட்டம்
33. ஜலோர் மாவட்டம்

 |
| அரண்மனை & கோட்டைகள் | 
* ஜெய்ப்பூர் நகர அரண்மனை
* இராம்பாக் அரண்மனை
* ஆம்பர் அரண்மனை
* ஹவா மஹால்
* ஜல் மகால்
* ஏரி அரண்மனை
* உமைத் பவான் அரண்மனை
* தீக் அரண்மனை
* பிசௌ அரண்மனை
* உதய்பூர் அரண்மனை
* ஜக் மந்திர்
* ஷிவ் நிவாஸ் பேலஸ்
* ஆம்பர் கோட்டை
* காக்ரோன் கோட்டை
* கும்பல்கர்க் கோட்டை
* சித்தோர்கார் கோட்டை
* நாகர்கர் கோட்டை
* நீம்ரானா
* ரந்தம்பூர் கோட்டை
* ஜுனாகாத் கோட்டை
* ஜெய்கர் கோட்டை
* ஜெய்சல்மேர் கோட்டை
* பாங்கர் கோட்டை

 |
| சுற்றுலா | 
* அபு மலை
* சரிஸ்கா தேசியப் பூங்கா
* சீதா மாதா வனவிலங்கு சரணாலயம்
* தார்ரா தேசியப் பூங்கா
* ரண்தம்போர் தேசியப் பூங்கா
* ஜந்தர் மந்தர் (ஜெய்ப்பூர்)
* புஷ்கர் ஏரி
* சாந்த் பௌரி
* அகர் நினைவுச் சின்னங்கள்
* குல்தரா
* பட்லா சூரிய மின் ஆற்றல் பூங்கா

 |
| வழிபாட்டுத் தலங்கள் | 
* தில்வாரா கோயில்
* கர்ணி மாதா கோயில்
* சகஸ்ரபாகு கோயில்கள்
* புஷ்கர் பிரம்மன் கோயில்
* ஹர்சத் மாதா கோயில்
* கெஜ்ரி அனுமான் கோயில்
* கைலா தேவி
* பரோலி கோயில்கள்
* அஜ்மீர் தர்கா

 |
| புகழ் பெற்றவர்கள் | 
* மகாராணா பிரதாப்
* மீராபாய்
* ராணி பத்மினி
* ராணா சங்கா
* ராணா கும்பா
* மான் சிங்
* முதலாம் ஜெய் சிங்
* இரண்டாம் ஜெய் சிங்
* வசுந்தரா ராஜே சிந்தியா
* ஓம் பிர்லா
* கஜேந்திர சிங் செகாவத்
* அசோக் கெலட்

 |
| 
* இராஜஸ்தான் மாவட்டப் பட்டியல்
* வலைவாசல்

 |